pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-รมว.เฮ้ง รับลูก‘ลุงป้อม’จับมือผู้ใหญ่ใจดีทำ‘ครัวประชารัฐ ปันสุข’ช่วยชาวบ้านเดือดร้อนจากโควิด
วันอาทิตย์ที่ 16 พฤษภาคม 2564
รมว.เฮ้ง รับลูก‘ลุงป้อม’จับมือผู้ใหญ่ใจดีทํา‘ครัวประชารัฐ ปันสุข’ช่วยชาวบ้านเดือดร้อนจากโควิด
รัฐมนตรีว่าการกระทรวงแรงงาน เผย รองนายกรัฐมนตรี พล.อ.ประวิตร วงษ์สุวรรณ มีความห่วงใยผู้ได้รับผลกระทบโควิด -19 มีข้อสั่งการให้ลงไปดูแลช่วยเหลือบรรเทาความเดือดร้อนพี่น้องประชาชนในพื้นที่ เบื้องต้นได้ร่วมมือกับผู้ใหญ่ใจดี จ.ชลบุรี จัดทํา ครัวประชารัฐ
เมื่อวันที่ 16 พฤษภาคม 2564 นายสุชาติ ชมกลิ่น รัฐมนตรีว่าการกระทรวงแรงงาน เปิดเผยว่า จากสถานการณ์การแพร่ระบาดของโรคโควิด-19 ในขณะนี้ทําให้พี่น้องประชาชนได้รับความเดือดร้อน พ่อค้า แม่ค้า ขายของไม่ได้ รวมทั้งชาวบ้านที่ต้องหาเช้ากินค่ําบางคนไม่มีรายได้มาดูแลคนในครอบครัว โดยเฉพาะร้านค้าร้านอาหารได้รับผลกระทบจากมาตรการห้ามนั่งรับประทานอาหารภายในร้าน และอนุญาตให้นํากลับไปรับประทานที่บ้านเท่านั้น ส่งผลให้ยอดขายลดลง ท่านนายกรัฐมนตรีและรัฐมนตรีว่าการกระทรวงกลาโหม พล.อ.ประยุทธ์ จันทร์โอชา และกระทรวงแรงงานภายใต้การกํากับดูแลของ พล.อ.ประวิตร วงษ์สุวรรณ รองนายกรัฐมนตรี ได้มีความห่วงใยพ่อค้า แม่ค้า พี่น้องประชาชนจากผลกระทบโควิด -19 จึงได้มีข้อสั่งการให้ผมในฐานะรัฐมนตรีว่าการกระทรวงแรงงานลงไปดูแลพี่น้องประชาชนที่ได้รับผลกระทบ
นายสุชาติ กล่าวต่อว่า เบื้องต้นที่จังหวัดชลบุรี ผมได้ร่วมมือกับผู้ใหญ่ใจดีภายในจังหวัด จัดทํา “ครัวประชารัฐ ปันสุข”โดยจัดซื้ออาหารจานเดียวจากร้านอาหาร เช่น ข้าวหมูแดง ข้าวมันไก่ ร้านละ 100 ชุดต่อวัน เพื่อนําไปแจกจ่ายช่วยเหลือพี่น้องประชาชนที่เดือดร้อน วันละ 100 คน ต่อร้าน ขณะนี้ได้ช่วยร้านค้าไปแล้ววันละเกือบ 10 ร้าน ในระยะเวลา 14 วัน ซึ่งชาวบ้านทุกคนต่างดีใจ ว่าไม่เคยลืมพี่น้องประชาชนคนชลบุรี ซึ่งก่อนหน้านี้ผมก็ได้ระดมทีมงานเพื่อไปฉีดยาฆ่าเชื้อโควิด-19 ทั้งพื้นที่อําเภอเมืองชลบุรี ไปแล้วหลายหมื่นหลังคาเรือน ได้นําโรงแรมให้เป็นที่พักของบุคลากรทางการแพทย์ ของจังหวัดชลบุรี รวมทั้งมอบข้าวสาร ไข่ไก่ ให้แก่พี่น้องประชาชนชาวบ้านที่ได้รับความเดือดร้อนจํานวนหลายหมื่นครัวเรือน เพื่อให้ชาวบ้านได้มีกิน มีใช้ เพราะพวกเขาเหล่านี้ได้รับความเดือดร้อน ผมไม่เคยทอดทิ้งชาวบ้าน มีแต่จะยื่นมือมาช่วยเหลือชาวบ้านในทุกครั้งเสมอ
“ผมในฐานะรัฐมนตรีว่าการกระทรวงแรงงาน และ ส.ส.พรรคพลังประชารัฐ จังหวัดชลบุรี ขอให้พี่น้องทุกคนดูแลรักษาสุขภาพ ป้องกันตนเองให้ปลอดภัยจากโรคโควิด-19 แล้วเราจะก้าวข้ามสถานการณ์นี้ไปด้วยกัน” นายสุชาติ กล่าวในท้ายสุด
รัฐบาลไทย-ข่าวทำเนียบรัฐบาล-ประกาศ ขสมก. ประจำวันที่ 16 พฤษภาคม 2564 พนักงานติดเชื้อไวรัส COVID-19 จำนวน 5 ราย
วันอาทิตย์ที่ 16 พฤษภาคม 2564
ประกาศ ขสมก. ประจําวันที่ 16 พฤษภาคม 2564 พนักงานติดเชื้อไวรัส COVID-19 จํานวน 5 ราย
ประกาศ ขสมก. ประจําวันที่ 16 พฤษภาคม 2564 พนักงานติดเชื้อไวรัส COVID-19 จํานวน 5 ราย
ประกาศ ขสมก. ประจําวันที่ 16 พฤษภาคม 2564 พนักงานติดเชื้อไวรัส COVID-19 จํานวน 5 ราย
1) พนักงานขับรถประจําสํานักงาน อู่บางเขน เขตการเดินรถที่ 1
2) ผู้ช่วยผู้จัดการสาย 510 กลุ่มงานปฏิบัติการเดินรถ 2 เขตการเดินรถที่ 1
3) พนักงานเก็บค่าโดยสารรถธรรมดา สาย 710 เขตการเดินรถที่ 6
4) พนักงานเก็บค่าโดยสารรถธรรมดา สาย 80 ก เขตการเดินรถที่ 6
5) พนักงานเก็บค่าโดยสารรถปรับอากาศ สาย 77 เขตการเดินรถที่ 4
รัฐบาลไทย-ข่าวทำเนียบรัฐบาล-กระทรวงยุติธรรม ประชุมคณะอนุกรรมการประสานและพัฒนาระบบงานยุติธรรม ครั้งที่ ๒/๒๕๖๔ ผ่านระบบการประชุมทางไกล (Video Conference)
วันอาทิตย์ที่ 9 พฤษภาคม 2564
กระทรวงยุติธรรม ประชุมคณะอนุกรรมการประสานและพัฒนาระบบงานยุติธรรม ครั้งที่ ๒/๒๕๖๔ ผ่านระบบการประชุมทางไกล (Video Conference)
กระทรวงยุติธรรม ประชุมคณะอนุกรรมการประสานและพัฒนาระบบงานยุติธรรม ครั้งที่ ๒/๒๕๖๔ ผ่านระบบการประชุมทางไกล (Video Conference)
ในวันศุกร์ที่ ๗ พฤษภาคม ๒๕๖๔ เวลา ๑๓.๓๐ น.
ณ ห้องปฏิบัติงาน ชั้น ๑๑ อาคารกระทรวงยุติธรรม
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม
เป็นประธานการประชุมคณะอนุกรรมการประสานและพัฒนาระบบงานยุติธรรม ครั้งที่ ๒/๒๕๖๔ โดยมีคณะอนุกรรมการฯ และผู้ที่เกี่ยวข้องเข้าร่วม
เพื่อพิจารณาแนวทางการกําหนดสถานที่อื่นที่ใช้ในการขัง จําคุก หรือควบคุม ผู้ต้องหา จําเลย หรือผู้ซึ่งต้องจําคุกตามคําพิพากษาถึงที่สุด โดยได้เน้นเฉพาะกลุ่มบุคคล ๔ ประเภท ได้แก่ จําเลยวิกลจริต จําเลยจะถึงอันตรายแก่ชีวิตถ้าต้องจําคุก จําเลยมีครรภ์
จําเลยคลอดบุตรแล้วยังไม่ถึงสามปี และต้องเลี้ยงดูบุตร เพื่อให้กลุ่มบุคคลดังกล่าวได้รับประโยชน์ในการบําบัดรักษาหรือการดูแลที่เหมาะสมกับสภาวะร่างกายและจิตใจ อีกทั้งยังเป็นการลดความแออัดในเรือนจําอีกด้วย ทั้งนี้ฝ่ายเลขานุการได้รับประเด็นทางนโยบาย ข้อสังเกตและข้อเสนอแนะ จากคณะอนุกรรมการฯ เพื่อดําเนินการจัดทํารูปแบบการดําเนินการดังกล่าวให้เป็นรูปธรรมต่อไป
รัฐบาลไทย-ข่าวทำเนียบรัฐบาล-รมว.ยุติธรรม ลงพื้นที่ตรวจโรงพยาบาลสนาม เผย "พระองค์ภาฯ" มอบทุนทรัพย์ส่วนพระองค์  ๑ ล้านบาท ผ่านโครงการราชทัณฑ์ปันสุข "สมศักดิ์" เตรียมขยายพื้นที่เพิ่มเป็น ๑,๐๑๐ เตียง หวังรองรับปร
วันอาทิตย์ที่ 9 พฤษภาคม 2564
รมว.ยุติธรรม ลงพื้นที่ตรวจโรงพยาบาลสนาม เผย "พระองค์ภาฯ" มอบทุนทรัพย์ส่วนพระองค์  ๑ ล้านบาท ผ่านโครงการราชทัณฑ์ปันสุข "สมศักดิ์" เตรียมขยายพื้นที่เพิ่มเป็น ๑,๐๑๐ เตียง หวังรองรับปร
นายสมศักดิ์ เทพสุทิน รัฐมนตรีว่าการกระทรวงยุติธรรม ลงพื้นที่ตรวจโรงพยาบาลสนาม เผย "พระองค์ภาฯ" มอบทุนทรัพย์ส่วนพระองค์
๑ ล้านบาท ผ่านโครงการราชทัณฑ์ปันสุข "สมศักดิ์" เตรียมขยายพื้นที่เพิ่มเป็น ๑,๐๑๐ เตียง หวังรองรับประชาชนด้วย
ในวันเสาร์ที่ ๘ พฤษภาคม ๒๕๖๔ เวลา ๑๔.๓๐ น. ณ ทัณฑสถานโรงพยาบาลราชทัณฑ์นายสมศักดิ์ เทพสุทิน รัฐมนตรีว่าการกระทรวงยุติธรรม พร้อมด้วย ว่าที่ ร.ต.ธนกฤต จิตรอารีย์รัตน์ เลขานุการรัฐมนตรีว่าการกระทรวงยุติธรรม เดินทางลงพื้นที่ตรวจความเรียบร้อยพื้นที่จัดตั้งโรงพยาบาลสนาม เพื่อเตรียมรองรับผู้ป่วยโควิด-19 ทั้งผู้ต้องขัง เจ้าหน้าที่และประชาชนทั่วไป
นายสมศักดิ์ กล่าวว่า วันนี้ตนได้มาติดตามงาน โรงพยาบาลสนาม ซึ่ง สมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา ได้พระราชทานทุนทรัพย์ส่วนพระองค์ จํานวน ๑ ล้านบาท ผ่านทางโครงการราชทัณฑ์ปันสุข ทําความ ดี เพื่อชาติ ศาสน์ กษัตริย์ โดยให้จัดหาอุปกรณ์ต่างๆ และได้มีรถพระราชทานตรวจโควิดมายังโรงพยาบาลราชทัณฑ์ด้วย เพื่อช่วยในการตรวจคัดกรองหาเชื้อโควิด ซึ่งถือเป็นพระมหากรุณาธิคุณอันล้นพ้น ประชาชนทุกคนต่างซาบซึ้ง ส่วนการดําเนินการตรวจหาเชื้อของโรงพยาบาลราชทัณฑ์เราได้ดําเนินการมาตั้งแต่วันที่ ๑๕ กุมภาพันธ์ ๒๕๖๔ จนถึงขณะนี้มีผู้มารับบริการทั้งผู้ต้องขัง ข้าราชการและประชาชน ประมาณ ๑๐,๐๐๐ คน ซึ่งในส่วนของผู้ต้องขังในเขต กทม.และปริมณฑล รวม ๑๑ แห่ง เรามีผู้ต้องขังที่ต้องดูแลประมาณ ๓๐,๐๐๐ คน
นายสมศักดิ์ กล่าวอีกว่า ในส่วนของเตียงสนาม ขณะนี้เราได้ขยายพื้นที่เพิ่ม จากเดิมที่เราตั้งเป้าไว้ ๕๐๐ เตียง ขณะนี้เราขยายเพิ่มได้ ๑,๐๑๐ เตียง ซึ่งดําเนินการเสร็จไปแล้ว ๘๐% โดยปัจจุบันมีผู้มารักษาตัวที่นี่แล้ว ๓๓๗ คน ซึ่งสาเหตุที่เราเพิ่มพื้นที่เพราะเราอยากบริการถึงประชาชนทั่วไปด้วย แต่ยังมีติดกฎหมายบางข้อ ซึ่งต้องมีการประชุมของทางกรมราชทัณฑ์ โดยกําลังเตรียมการอยู่ ในส่วนโรงพยาบาลสนาม เหลือเรื่องอุปกรณ์และเครื่องมือ เราจะดําเนินการให้เสร็จใน ๗ วัน ส่วนมาตรการในเรือนจําทุกแห่งจากเดิมเราจะมีหน้ากากให้เฉพาะคนเข้าใหม่ และผู้เข้าออกจากการไปศาลเท่านั้น แต่ขณะนี้เราปรับเป็นมาตรการควบคุมสูงสุด ให้ผู้ต้องขังทุกคนต้องสวมหน้ากาก และการกักตัวควบคุมโรคจากเดิม ๑๔ วัน เพิ่มเป็น ๒๑ วัน
รัฐบาลไทย-ข่าวทำเนียบรัฐบาล-รมว.สุชาติ มอบ ที่ปรึกษา ส่งมอบผลิตภัณฑ์อาหารอบแห้ง แก่สถานประกอบการ เป็นขวัญกำลังใจแก่พนักงานที่กักตัวและบุคลากรทางการแพทย์สู้โควิด-19 จ.ประจวบคีรีขันธ์
วันอาทิตย์ที่ 9 พฤษภาคม 2564
รมว.สุชาติ มอบ ที่ปรึกษา ส่งมอบผลิตภัณฑ์อาหารอบแห้ง แก่สถานประกอบการ เป็นขวัญกําลังใจแก่พนักงานที่กักตัวและบุคลากรทางการแพทย์สู้โควิด-19 จ.ประจวบคีรีขันธ์
รัฐมนตรีว่าการกระทรวงแรงงาน มอบหมายให้  ที่ปรึกษารัฐมนตรีว่าการกระทรวงแรงงาน ส่งมอบผลิตภัณฑ์อาหารอบแห้งแก่ผู้แทนสถานประกอบการ เพื่อนําไปส่งมอบให้เป็นขวัญและกําลังใจแก่พนักงานที่กักตัวและบุคลากรทางการแพทย์สู้โควิด-19 จ.ประจวบคีรีขันธ์
เมื่อวันที่ 9 พฤษภาคม 2564 นายสุชาติ ชมกลิ่น รัฐมนตรีว่าการกระทรวงแรงงาน มอบหมายให้ นางธิวัลรัตน์ อังกินันทน์ ที่ปรึกษารัฐมนตรีว่าการกระทรวงแรงงาน ลงพื้นที่จังหวัดประจวบคีรีขันธ์ เพื่อมอบสิ่งของซึ่งเป็นข้าวผัดอบกรอบผสมผักและผลไม้อบแห้ง ตรา ว่าง ว่าง ผลิตภัณฑ์ของบริษัท ไบ่ ลี่ เอ็นเตอร์ไพร์ส จํากัด ให้กับนางสาววิชชุดา ยกย่อง หัวหน้างานฝ่ายบุคคล บริษัท ควอลิตี้ ไพน์แอปเปิ้ล โปรดักส์ จํากัด ณ สํานักงานประกันสังคมจังหวัดประจวบคีรีขันธ์ สาขาหัวหิน เพื่อนําสิ่งของดังกล่าวไปมอบให้กับเจ้าหน้าที่ผู้ปฏิบัติงานบุคลากรทางการแพทย์ที่ดําเนินการตรวจคัดกรองโควิด-19 ตลอดจนลูกจ้างที่ตรวจพบเชื้อและกักตัวอยู่ในโรงพยาบาลสนามและลูกจ้างที่ตรวจไม่พบเชื้อที่กักตัวอยู่ในสถานประกอบการอีกด้วย โดยมี หัวหน้าส่วนราชการหน่วยงานในสังกัดกระทรวงแรงงานจังหวัดประจวบคีรีขันธ์ เข้าร่วมในครั้งนี้ด้วย
นางธิวัลรัตน์ กล่าวว่า รัฐบาลภายใต้การนําของ พล.อ.ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม และกระทรวงแรงงาน ภายใต้การกํากับดูแลของ พล.อ.ประวิตร วงษ์สุวรรณ รองนายกรัฐมนตรี ห่วงใยผู้ประกันตนต่อสถานการณ์การแพร่ระบาดของโรคโควิด -19 เนื่องจากสภาพปัญหาในปัจจุบันได้เกิดการแพร่ระบาดในวงกว้าง และมีอัตราการติดเชื้อเพิ่มมากขึ้นอย่างต่อเนื่อง ซึ่งในส่วนของจังหวัดประจวบคีรีขันธ์ ได้รายงานความคืบหน้ากรณีพบกลุ่มผู้ติดเชื้อในสถานประกอบการ คือ บริษัท ควอลิตี้ ไพน์แอปเปิ้ล โปรดักส์ จํากัด โดยการประชุมคณะกรรมการโรคติดต่อจังหวัดประจวบคีรีขันธ์ เมื่อวันที่ 7 พฤษภาคม 2564 สํานักงานสาธารณสุขจังหวัดฯ เข้าตรวจหาเชื้อที่บริษัทดังกล่าว จากลูกจ้างจํานวน 225 ราย พบผู้ติดเชื้อ รวม 95 ราย ส่วนใหญ่เป็นสัญชาติเมียนมา ซึ่งจังหวัดฯ มีแนวทางการดําเนินงานโดยปิดสถานประกอบการ ห้ามบุคคลเข้า-ออก และจัดตั้งโรงพยาบาลสนามหรือ Factory Hospital/Quarantine ให้พนักงานทุกคนกักตัวอยู่ภายในสถานประกอบการ โดยแยกตัวพนักงานที่ติดเชื้อให้รักษาตัวที่โรงพยาบาลสนาม ส่วนพนักงานที่ตรวจไม่พบเชื้อหรือไม่แสดงอาการให้กักตัวภายในสถานประกอบการ
นางธิวัลรัตน์ กล่าวต่อว่า ในวันนี้ ดิฉันได้รับมอบหมายจากท่านสุชาติ ชมกลิ่น รมว.แรงงาน ให้ลงพื้นที่มาติดตามสถานการณ์ดังกล่าว และมอบสิ่งของซึ่งเป็นข้าวผัดอบกรอบผสมผักและผลไม้อบแห้ง ตรา ว่าง ว่าง ผลิตภัณฑ์ของบริษัท ไบ่ ลี่ เอ็นเตอร์ไพร์ส จํากัด ให้กับหัวหน้างานฝ่ายบุคคล บริษัท ควอลิตี้ ไพน์แอปเปิ้ล โปรดักส์ จํากัด ณ สํานักงานประกันสังคมจังหวัดประจวบคีรีขันธ์ สาขาหัวหิน เพื่อนําสิ่งของดังกล่าวไปมอบให้กับเจ้าหน้าที่ผู้ปฏิบัติงานบุคลากรทางการแพทย์ที่เสียสละ ทุ่มเท ต่อสู้กับการแพร่ระบาดของโควิด-19 ดําเนินการตรวจคัดกรอง ตลอดจนลูกจ้างที่ตรวจพบเชื้อและกักตัวอยู่ในโรงพยาบาลสนามและลูกจ้างที่ตรวจไม่พบเชื้อที่กักตัวอยู่ในสถานประกอบการอีกด้วย
รัฐบาลไทย-ข่าวทำเนียบรัฐบาล-“เฉลิมชัย” ทุบสถิติขายทุเรียนไทยไปจีนล็อตสอง 45 นาทีเต็มลำ 25 ตันกว่าหมื่นลูก ชาวเมืองซีอานตื่นเต้นขึ้นป้ายต้อนรับถึงสนามบิน
วันอาทิตย์ที่ 9 พฤษภาคม 2564
“เฉลิมชัย” ทุบสถิติขายทุเรียนไทยไปจีนล็อตสอง 45 นาทีเต็มลํา 25 ตันกว่าหมื่นลูก ชาวเมืองซีอานตื่นเต้นขึ้นป้ายต้อนรับถึงสนามบิน
“เฉลิมชัย” ทุบสถิติขายทุเรียนไทยไปจีนล็อตสอง 45 นาทีเต็มลํา 25 ตันกว่าหมื่นลูก ชาวเมืองซีอานตื่นเต้นขึ้นป้ายต้อนรับถึงสนามบิน “อลงกรณ์” เผยเคล็ดลับแพลตฟอร์มพรีออเดอร์เตรียมขยายผลสินค้าเกษตรอื่นๆ
นายอลงกรณ์ พลบุตร ที่ปรึกษารัฐมนตรีว่าการกระทรวงเกษตรและสหกรณ์ ในฐานะประธานที่ประชุมคณะกรรมการพัฒนาและบริหารจัดการผลไม้ (Fruit Board) เปิดเผยวันนี้ ว่า กระทรวงเกษตรและสหกรณ์ประสบความสําเร็จเป็นครั้งที่ 2 ภายใน 2สัปดาห์ในการส่งออกทุเรียนทางเครื่องบินล็อตที่สองไปจีนจํานวน 25 ตัน (11,200 ลูก) สู่เมืองซีอานเมืองเอกของมณฑลส่านซีในภาคตะวันตกเฉียงเหนือของจีนด้วยกลยุทธ์ใหม่ระบบสั่งซื้อล่วงหน้า (Pre order platform) เมื่อวันที่ 8 พ.ค. ที่ผ่านมาโดยใช้เวลาขายออนไลน์เพียง 45 นาที
“ก่อนหน้านี้ได้ทดลองขายด้วยแพลตฟอร์มใหม่เป็นครั้งแรก 20 ตัน ใช้เวลา 9 ชั่วโมงก็ตื่นเต้นกันมากว่า ขายไม่ถึงวันได้เกือบหมื่นลูกเต็มลําเครื่องบินและขนขึ้นเครื่องที่สนามบินสุวรรณภูมิส่งไปยังเมืองเซินเจิ้นเมื่อวันที่ 27 เมษายนที่ผ่านมา แต่เมื่อวานขายไม่ถึงชั่วโมงเต็มลํา 25 ตัน นับเป็นครั้งที่ 2 ของการจําหน่ายทุเรียนผ่านระบบสั่งซื้อล่วงหน้า (Pre-Order platform) ไปประเทศจีนซึ่งเป็นตลาดใหญ่ที่สุดของผลไม้ไทย โดยครั้งนี้เป็นการเปิดตลาดตอนในของจีนคือมณฑลส่านซีในภาคตะวันตกเฉียงเหนือด้วยแพลตฟอร์มใหม่บนความร่วมมือระหว่างกระทรวงเกษตรฯ กระทรวงพาณิชย์ บริษัทเอกชน และสหกรณ์ผลไม้ เช่นสหกรณ์เมืองขลุง จังหวัดจันทบุรี และเป็นการสร้างแบรนด์ทุเรียนไทยในระดับสหกรณ์ผลไม้ (Cooperative Farm based Branding) ตามแนวทางเกษตรสร้างสรรค์ (Creative Agriculture) ต่อไปเกษตรกรชาวสวนทุเรียนและสหกรณ์จะสามารถขายได้ราคาสูงขึ้น ทั้งนี้ ดร.เฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ได้สั่งการให้ขยายผลไปยังสินค้าเกษตรอื่นๆ” นายอลงกรณ์ กล่าว
นายอลงกรณ์ กล่าวต่อไปว่า ปัจจัยความสําเร็จคือการเน้นคุณภาพและมาตรฐานของทุเรียนในระบบ GAP และ GMP ระบบตรวจสอบย้อนกลับ (Traceability) ระบบการประกันสินค้า ระบบทรัพย์สินทางปัญญา (สร้างแบรนด์) การสร้างความเชื่อมั่นให้ลูกค้า (Trust) และความร่วมมือระหว่างภาคเอกชน ภาคเกษตรกรและกระทรวงเกษตรฯ ภายใต้ “5 ยุทธศาสตร์เฉลิมชัย”และโมเดล “เกษตรผลิต-พาณิชย์ตลาด” ซึ่งเป็นส่วนหนึ่งในนโยบายการปฏิรูปไม้ผลทั้งระบบของ ดร.เฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ ในฐานะประธานคณะกรรมการพัฒนาและบริหารจัดการผลไม้ (Fruit Board) และการขับเคลื่อนโมเดล “เกษตรผลิต พาณิชย์ตลาด” ร่วมกับ นายจุรินทร์ ลักษณวิศิษฐ์ รองนายกรัฐมนตรีและรัฐมนตรีพาณิชย์ ประการสําคัญคือ โครงการดังกล่าวนี้ไม่ได้ใช้งบประมาณจากภาครัฐ แต่เป็นระบบที่ให้เอกชนรับผิดชอบการขายและการขนส่งโลจิสติกส์ภายใต้แพลตฟอร์มที่คณะอนุกรรมการอีคอมเมิร์ซของกระทรวงเกษตรฯ และฟรุ้ทบอร์ดออกแบบ ซึ่งสร้างความตื่นเต้นให้กับชาวเมืองซีอานและผู้ประกอบการจีนที่จะได้ลิ้มรสทุเรียนคุณภาพสดจากสวนทุเรียนเมืองจันทบุรี
รัฐบาลไทย-ข่าวทำเนียบรัฐบาล-กระทรวงยุติธรรม ประชุมคณะอนุกรรมการให้ความช่วยเหลือประจำกรุงเทพมหานคร และที่เกินอำนาจของคณะอนุกรรมการให้ความช่วยเหลือประจำจังหวัด คณะที่ ๒ ครั้งที่ ๖/๒๕๖๔ ผ่านระบบการประชุมทางไกล (
วันอาทิตย์ที่ 9 พฤษภาคม 2564
กระทรวงยุติธรรม ประชุมคณะอนุกรรมการให้ความช่วยเหลือประจํากรุงเทพมหานคร และที่เกินอํานาจของคณะอนุกรรมการให้ความช่วยเหลือประจําจังหวัด คณะที่ ๒ ครั้งที่ ๖/๒๕๖๔ ผ่านระบบการประชุมทางไกล (
กระทรวงยุติธรรม ประชุมคณะอนุกรรมการให้ความช่วยเหลือประจํากรุงเทพมหานคร และที่เกินอํานาจของคณะอนุกรรมการให้ความช่วยเหลือประจําจังหวัด คณะที่ ๒ ครั้งที่ ๖/๒๕๖๔ ผ่านระบบการประชุมทางไกล (Video Conference)
ในวันศุกร์ที่ ๗ พฤษภาคม ๒๕๖๔ เวลา ๐๙.๓๐ น. ณ ห้องประชุม ๔ - ๐๑ ชั้น ๔ อาคารกระทรวงยุติธรรม ถนนแจ้งวัฒนะ เขตหลักสี่ กรุงเทพมหานคร นายวัลลภ นาคบัว รองปลัดกระทรวงยุติธรรม เป็นประธานการประชุมคณะอนุกรรมการให้ความช่วยเหลือประจํากรุงเทพมหานคร และที่เกินอํานาจของคณะอนุกรรมการให้ความช่วยเหลือประจําจังหวัด คณะที่ ๒ ครั้งที่ ๖/๒๕๖๔ ผ่านระบบการประชุมทางไกล (Video Conference) โดยมีเจ้าหน้าที่ที่เกี่ยวข้องเข้าร่วมฯ
ในการนี้ ที่ประชุมรับทราบข้อมูลแสดงการให้ความช่วยเหลือประชาชน ปีงบประมาณ ๒๕๖๔ ในภาพรวมทั่วประเทศ ซึ่งมีผู้เข้ารับบริการทั้งหมด จํานวน ๒,๗๕๐ ราย และรับทราบรายงานการให้ความช่วยเหลือกรณียุติคําขอรับความช่วยเหลือเงินกองทุนยุติธรรม นอกจากนี้ ที่ประชุมพิจารณาคําขอรับความช่วยเหลือเสนอคณะอนุกรรมการให้ความช่วยเหลือประจํากรุงเทพมหานครฯ คณะที่ ๒ จํานวน ๓ ราย พิจารณาอนุมัติ ๑ ราย เป็นจํานวนเงิน ๓,๐๙๒,๖๗๘ บาท และอยู่ระหว่างการทบทวนผลการพิจารณาคําขอรับความช่วยเหลือ จํานวน ๒ ราย
รัฐบาลไทย-ข่าวทำเนียบรัฐบาล-ผู้ประกอบการ-ลูกจ้างร้านอาหาร เฮ!! รมว.สุชาติกำชับ ประกันสังคมเร่งเยียวยากรณีรัฐสั่งปิดกิจการชั่วคราวจากเหตุสุดวิสัยโควิด-19 ให้ได้สิทธิว่างงาน 50 % ไม่เกิน 90 วัน
วันอาทิตย์ที่ 9 พฤษภาคม 2564
ผู้ประกอบการ-ลูกจ้างร้านอาหาร เฮ!! รมว.สุชาติกําชับ ประกันสังคมเร่งเยียวยากรณีรัฐสั่งปิดกิจการชั่วคราวจากเหตุสุดวิสัยโควิด-19 ให้ได้สิทธิว่างงาน 50 % ไม่เกิน 90 วัน
รัฐมนตรีว่าการกระทรวงแรงงาน เผย นายกรัฐมนตรีห่วงใยพนักงานลูกจ้าง ผู้ประกันตนที่ได้รับผลกระทบเหตุสุดวิสัยโควิด-19 จากกรณีรัฐสั่งปิดสถานที่ หรือกิจการชั่วคราว สั่ง สปส. เร่งช่วยเหลือเยียวยาให้ได้รับสิทธิประโยชน์ว่างงาน 50 % ไม่เกิน 90 วัน
เมื่อวันที่ 9 พฤษภาคม 2564 นายสุชาติ ชมกลิ่น รัฐมนตรีว่าการกระทรวงแรงงาน เปิดเผยถึงการให้ความช่วยเหลือแก่ลูกจ้างโดยเฉพาะพนักงานหน้าร้านกรณีรัฐสั่งปิดสถานประกอบการชั่วคราวเนื่องจากสถานการณ์โควิด-19 ว่า จากกรณีที่ภาครัฐมีประกาศห้ามนั่งรับประทานอาหารในร้านค้าและอนุญาตให้นํากลับไปรับประทานที่บ้านนั้น ซึ่งส่งผลให้พนักงานที่บริการหน้าร้านต้องหยุดงานชั่วคราว รัฐบาลภายใต้การนําของ พล.อ.ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม และกระทรวงแรงงาน ภายใต้การกํากับดูแลของ พล.อ.ประวิตร วงษ์สุวรรณ รองนายกรัฐมนตรี ได้มีความห่วงใยผู้ประกันตนที่ได้รับผลกระทบจากสถานการณ์การแพร่ระบาดของโควิด-19 จึงได้กําชับให้กระทรวงแรงงาน โดยสํานักงานประกันสังคม เร่งช่วยเหลือเยียวยาลูกจ้างพนักงานร้านค้า ร้านอาหาร และสถานประกอบกิจการที่ได้รับผลกระทบจากกรณีรัฐสั่งปิด โดยกระทรวงแรงงานได้ออกกฎกระทรวงการได้รับประโยชน์ทดแทนในกรณีว่างงานเนื่องจากมีเหตุสุดวิสัยอันเกิดจากการระบาดของโรคติดต่ออันตรายตามกฎหมายว่าด้วยโรคติดต่อ พ.ศ. 2563 ซึ่งระบุว่า ในกรณีมีเหตุสุดวิสัยที่ทําให้ลูกจ้างซึ่งเป็นผู้ประกันตนซึ่งมีสิทธิได้รับประโยชน์ทดแทนในกรณีว่างงานไม่ได้ทํางานหรือนายจ้างไม่ให้ทํางานเนื่องจากต้องกักตัวหรือเฝ้าระวังการระบาดของโรค หรือในกรณีที่ลูกจ้างไม่ได้ทํางานเนื่องจากนายจ้างต้องหยุดประกอบกิจการไม่ว่าทั้งหมดหรือบางส่วน เนื่องจากทางราชการมีคําสั่งให้ปิดสถานที่เป็นการชั่วคราวเพื่อป้องกันการแพร่ระบาดของโควิด-19 ทําให้ไม่สามารถประกอบกิจการได้ตามปกติ และลูกจ้างไม่ได้รับค่าจ้างในระหว่างนั้น ให้ลูกจ้างดังกล่าวมีสิทธิได้รับประโยชน์ทดแทนในกรณีว่างงานในอัตราร้อยละ 50 ของค่าจ้างรายวัน โดยให้ได้รับตลอดระยะเวลาที่มีการกักตัวหรือเฝ้าระวังการระบาดของโรคหรือมีคําสั่งปิดสถานที่ดังกล่าวแล้วแต่กรณี แต่รวมกันไม่เกิน 90 วัน
นายสุชาติ กล่าวต่อว่า ผู้ประกันตนต้องดําเนินการยื่นขอรับประโยชน์ทดแทนโดยกรอกแบบขอรับประโยชน์ทดแทน พร้อมเบอร์โทรศัพท์ที่ติดต่อได้และแนบสําเนาสมุดบัญชีเงินฝากประเภทออมทรัพย์ แล้วนําส่งให้นายจ้างรวบรวมแบบฯ เพื่อบันทึกข้อมูลลูกจ้างและหนังสือรับรองการหยุดงานกรณีราชการสั่งปิด/กรณีกักตัว เมื่อนายจ้างบันทึกข้อมูลลูกจ้างเสร็จสิ้นให้นําส่งแบบฯ และหนังสือรับรองในระบบ e- Service ส่งมายังสํานักงานประกันสังคมเขตพื้นที่ที่สถานประกอบการตั้งอยู่ทางไปรษณีย์ลงทะเบียน ภายใน 3 วันทําการ นับแต่วันที่บันทึกข้อมูลในระบบ e-Service บน www.sso.go.th สอบถามข้อมูลเพิ่มเติมได้ที่สํานักงานประกันสังคมกรุงเทพมหานครพื้นที่ทั้ง 12 แห่ง/จังหวัด/สาขา/ที่ท่านสะดวก หรือผ่านโทรศัพท์สายด่วนประกันสังคม 1506 ตลอด 24 ชั่วโมง
รัฐบาลไทย-ข่าวทำเนียบรัฐบาล- ปลัดกระทรวงยุติธรรม  เข้าร่วมการประชุมคณะกรรมการป้องกันและปราบปรามการค้ามนุษย์ ครั้งที่ ๒/๒๕๖๔
วันอาทิตย์ที่ 9 พฤษภาคม 2564
ปลัดกระทรวงยุติธรรม  เข้าร่วมการประชุมคณะกรรมการป้องกันและปราบปรามการค้ามนุษย์ ครั้งที่ ๒/๒๕๖๔
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม เข้าร่วมการประชุมคณะกรรมการป้องกันและปราบปรามการค้ามนุษย์ ครั้งที่ ๒/๒๕๖๔
ในวันศุกร์ที่ ๗ พฤษภาคม ๒๕๖๔ เวลา ๑๐.๐๐ น. ณ ห้องประชุมวิจิตรวาทการ ชั้น ๓ อาคารสํานักงานสภาความมั่นคงแห่งชาติ ทําเนียบรัฐบาล ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม เข้าร่วมการประชุมคณะกรรมการป้องกันและปราบปรามการค้ามนุษย์ ครั้งที่ ๒/๒๕๖๔ โดยมี พลเอก ประวิตร วงษ์สุวรรณ รองนายกรัฐมนตรี เป็นประธานการประชุม ซึ่งมีผู้บริหาร หน่วยงานที่เกี่ยวข้อง เข้าร่วมประชุม
ที่ประชุมได้รับทราบความคืบหน้าผลการดําเนินงานป้องกัน และปราบปรามการค้ามนุษย์ของประเทศไทย ตลอดจนพิจารณาสรรหาประธานกรรมการ และกรรมการผู้ทรงคุณวุฒิในคณะต่างๆ
รัฐบาลไทย-ข่าวทำเนียบรัฐบาล-ประกาศ ขสมก. ประจำวันที่ 9 พฤษภาคม 2564 พนักงานติดเชื้อไวรัส COVID-19 จำนวน 5 ราย
วันอาทิตย์ที่ 9 พฤษภาคม 2564
ประกาศ ขสมก. ประจําวันที่ 9 พฤษภาคม 2564 พนักงานติดเชื้อไวรัส COVID-19 จํานวน 5 ราย
ประกาศ ขสมก. ประจําวันที่ 9 พฤษภาคม 2564 พนักงานติดเชื้อไวรัส COVID-19 จํานวน 5 ราย
ประกาศ ขสมก. ประจําวันที่ 9 พฤษภาคม 2564 พนักงานติดเชื้อไวรัส COVID-19 จํานวน 5 ราย
1) ผู้ช่วยผู้จัดการสาย 62 อู่สาธุประดิษฐ์ เขตการเดินรถที่ 4
2) พนักงานเก็บค่าโดยสารรถปรับอากาศ สาย 62 เขตการเดินรถที่ 4
3) พนักงานเก็บค่าโดยสารรถธรรมดา สาย 12 เขตการเดินรถที่ 4
4) พนักงานเก็บค่าโดยสารรถธรรมดา สาย 47 เขตการเดินรถที่ 4
5) พนักงานขับรถโดยสารปรับอากาศ สาย 510 เขตการเดินรถที่ 1
รัฐบาลไทย-ข่าวทำเนียบรัฐบาล-รมว.วธ.มอบอาหารกลางวัน และเวชภัณฑ์ทางการแพทย์ให้กับโรงพยาบาลศิริราช
วันอังคารที่ 18 พฤษภาคม 2564
รมว.วธ.มอบอาหารกลางวัน และเวชภัณฑ์ทางการแพทย์ให้กับโรงพยาบาลศิริราช
รมว.วธ.มอบอาหารกลางวัน และเวชภัณฑ์ทางการแพทย์ให้กับโรงพยาบาลศิริราช
วันที่ ๑๗ พฤษภาคม ๒๕๖๔ เวลา ๐๙.๓๐ น. นายอิทธิพล คุณปลื้ม รัฐมนตรีว่าการกระทรวงวัฒนธรรม มอบอาหารกลางวัน และเวชภัณฑ์ทางการแพทย์ให้กับโรงพยาบาลศิริราช เพื่อเป็นกําลังใจแก่บุคลากรทางการแพทย์ ภายใต้โครงการ “ปันน้ําใจ คนไทยไม่ทิ้งกัน” โดยมี รศ.นพ. วิศิษฎ์ วามวาณิชย์ ผู้อํานวยการโรงพยาบาลศิริราช เป็นผู้รับมอบ ณ ตึกอํานวยการ ชั้น ๑ โรงพยาบาลศิริราช โดยมีนางยุพา ทวีวัฒนะกิจบวร ปลัดกระทรวงวัฒนธรรม นางโชติกา อัครกิจโสภากุล ผู้ช่วยปลัดกระทรวงวัฒนธรรม ผู้บริหาร ข้าราชการ และเจ้าหน้าที่ที่เกี่ยวข้อง เข้าร่วม
รัฐบาลไทย-ข่าวทำเนียบรัฐบาล-สธ. นำร่องถวายฉีดวัคซีนโควิด 19 พระสงฆ์ ในกทม. กลุ่มสูงอายุ และ 7 กลุ่มโรคเสี่ยง 13,000 รูป
วันอังคารที่ 18 พฤษภาคม 2564
สธ. นําร่องถวายฉีดวัคซีนโควิด 19 พระสงฆ์ ในกทม. กลุ่มสูงอายุ และ 7 กลุ่มโรคเสี่ยง 13,000 รูป
กระทรวงสาธารณสุข ถวายการฉีดวัคซีนโควิด 19 แด่พระสงฆ์ในเขตกรุงเทพมหานคร ที่โรงพยาบาลสงฆ์ กลุ่มเป้าหมายแรก 13,000 รูปที่มีอายุมากกว่า 60 ปี, 7 กลุ่มโรค และในพื้นที่เสี่ยง เริ่มวันนี้วันแรก 352 รูป ตั้งเป้าการฉีด 300-500 รูปต่อวัน
วันนี้ (18 พฤษภาคม 2564) ที่โรงพยาบาลสงฆ์ กรุงเทพมหานคร นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข พร้อมด้วย ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข และ นายแพทย์สมศักดิ์ อรรฆศิลป์ อธิบดีกรมการแพทย์ ตรวจเยี่ยมการถวายวัคซีนโควิด 19 แด่พระสงฆ์ โดยนายอนุทิน กล่าวว่า พระสงฆ์ถือว่าเป็นอีกกลุ่มที่มีความเสี่ยงอาจติดเชื้อโควิด 19 ได้ง่าย จากการที่พระสงฆ์มีกิจนิมนต์ ต้องพบปะกับประชาชน และทําสังฆกรรมร่วมกันเป็นหมู่คณะ จึงได้มอบหมายให้กรมการแพทย์จัดถวายการฉีดวัคซีนโควิด 19แด่พระสงฆ์เพื่อให้เกิดความครอบคลุมในทุกกลุ่มประชากร โดยเริ่มในกลุ่มพระสงฆ์ที่มีอายุมากกว่า 60 ปี และ 7 กลุ่มโรคที่มีอยู่ประมาณ 13,000 รูป ในกรุงเทพมหานคร จากพระสงฆ์ทั้งหมด 17,636 รูปใน 457 วัด ซึ่งจะทยอยฉีดวัคซีนให้จนครบ เพื่อให้พระสงฆ์เข้าถึงการฉีดวัคซีน สร้างภูมิคุ้มกันโรค ลดความรุนแรง ลดการป่วย และการเสียชีวิตจากโรคโควิด 19 เริ่มวันนี้เป็นวันแรก มีพระสงฆ์ที่สมัครใจเข้ารับการถวายฉีด จํานวน 352 รูป และจะเปิดบริการถวายวัคซีนโควิด 19 เป้าหมาย 300 – 500 รูป ต่อวัน
นายอนุทินกล่าวต่อว่า สําหรับพระสงฆ์ในพื้นที่ต่างจังหวัดเบื้องต้นสามารถลงทะเบียนเข้ารับการฉีดวัคซีนได้ตามระบบในช่องทางหลัก ได้แก่ แพลตฟอร์ม “หมอพร้อม” หรือผ่าน อสม. / โรงพยาบาล อย่างไรก็ตาม ขอให้พระสงฆ์เข้ารับการฉีดให้ครบทั้ง 2 เข็ม และเมื่อฉีดวัคซีนแล้ว ขอให้ยังต้องปฏิบัติตามมาตรการป้องกันโควิด 19 อย่างเคร่งครัด เช่น สวมหน้ากากอนามัย หมั่นล้างมือ และเว้นระยะห่างทางสังคม เป็นต้น เพราะว่าแม้ฉีดวัคซีนแล้วยังมีโอกาสที่จะติดเชื้อได้อยู่
ทั้งนี้ พระสงฆ์ในเขตกรุงเทพมหานครสามารถติดต่อจองคิวได้ทางโทรศัพท์ หมายเลข 02-640-9537,02-354-4305 ต่อ 5135,086-415-5986,086-415-5988,086-416-2037,086-416-2047,086-416-2215 และ 086-416-4306
*************************************** 18 พฤษภาคม 2564
รัฐบาลไทย-ข่าวทำเนียบรัฐบาล-รมว.วธ.มอบอาหารกลางวัน และเวชภัณฑ์ทางการแพทย์ให้กับโรงพยาบาลจุฬาลงกรณ์
วันอังคารที่ 18 พฤษภาคม 2564
รมว.วธ.มอบอาหารกลางวัน และเวชภัณฑ์ทางการแพทย์ให้กับโรงพยาบาลจุฬาลงกรณ์
รมว.วธ.มอบอาหารกลางวัน และเวชภัณฑ์ทางการแพทย์ให้กับโรงพยาบาลจุฬาลงกรณ์
วันที่ ๑๗ พฤษภาคม ๒๕๖๔ เวลา ๑๑.๓๐ น. นายอิทธิพล คุณปลื้ม รัฐมนตรีว่าการกระทรวงวัฒนธรรม มอบอาหารกลางวัน และเวชภัณฑ์ทางการแพทย์ให้กับโรงพยาบาลจุฬาลงกรณ์ เพื่อเป็นกําลังใจแก่บุคลากรทางการแพทย์ ภายใต้โครงการ “ปันน้ําใจ คนไทยไม่ทิ้งกัน” โดยมี ศ.นพ.สุทธิพงศ์ วัชรสินธุ ผู้อํานวยการโรงพยาบาลจุฬาลงกรณ์ และ ผศ.(พิเศษ) นพ.สุรินทร์ อัศววิทูรทิพย์ ผู้ช่วยผู้อํานวยการ โรงพยาบาลจุฬาลงกรณ์ ด้านภาพลักษณ์องค์กร เป็นผู้รับมอบ ณ ตึกอํานวยการ ชั้น ๑ โรงพยาบาลจุฬาลงกรณ์ โดยมี นางยุพา ทวีวัฒนะกิจบวร ปลัดกระทรวงวัฒนธรรม นางโชติกา อัครกิจโสภากุล ผู้ช่วยปลัดกระทรวงวัฒนธรรม ผู้บริหาร ข้าราชการ และเจ้าหน้าที่ที่เกี่ยวข้อง เข้าร่วม
รัฐบาลไทย-ข่าวทำเนียบรัฐบาล-ปลัด สธ.ให้ปทุมธานี เร่งค้นหาเชิงรุกเฝ้าระวังการติดเชื้อในชุมชน ตลาด แคมป์ก่อสร้าง เรือนจำ
วันอังคารที่ 18 พฤษภาคม 2564
ปลัด สธ.ให้ปทุมธานี เร่งค้นหาเชิงรุกเฝ้าระวังการติดเชื้อในชุมชน ตลาด แคมป์ก่อสร้าง เรือนจํา
ปลัด สธ.ให้ปทุมธานี เร่งค้นหาเชิงรุกเฝ้าระวังการติดเชื้อในชุมชน ตลาด แคมป์ก่อสร้าง เรือนจํา
ปลัดกระทรวงสาธารณสุข เผยพบผู้ติดเชื้อตลาดสี่มุมเมือง 867 ราย จุดเสี่ยงคือที่กั้นเข้าห้องน้ําแบบหยอดเหรียญ สั่งปิดโซนที่พบผู้ติดเชื้อพร้อมตั้งโรงพยาบาลสนาม 400 เตียง เดินหน้าค้นหาเชิงรุกในชุมชน ตลาด แคมป์ก่อสร้าง และเรือนจํา เพื่อเฝ้าระวังการติดเชื้อ
วันนี้ (18 พฤษภาคม 2564) ที่โรงพยาบาลปทุมธานีจ.ปทุมธานีนายแพทย์เกียรติภูมิ วงศ์รจิต ปลัดกระทรวงสาธารณสุข ให้สัมภาษณ์ภายหลังตรวจเยี่ยมการดําเนินงานควบคุมโรคโควิด 19 ของ จ.ปทุมธานี ว่า การระบาดของโรคโควิด 19 ระลอก 1 เมษายน 2564 ของปทุมธานี เริ่มจากการระบาดในสถานบันเทิง ปัจจุบันสามารถควบคุมได้แล้วไม่พบการติดเชื้อจากสถานบันเทิงเพิ่ม การติดเชื้อขณะนี้ส่วนใหญ่มาจากการสัมผัสใกล้ชิดภายในครอบครัวร้อยละ 75 ที่เหลือเป็นการติดเชื้อในชุมชนและสถานที่เสี่ยง โดยในวันนี้ไปส่งทีมออกตรวจเชิงรุกที่ตลาดรังสิต เป้าหมาย 300 คน เทศบาลตําบลบางกะดี 600 คน บริษัทใน อ.ลาดหลุมแก้ว80 คน นอกจากนี้ จะได้สุ่มตรวจในแคมป์คนงานก่อสร้างและในเรือนจํา 5 แห่งของจังหวัดด้วยเพื่อเฝ้าระวังการติดเชื้อ
นายแพทย์เกียรติภูมิ กล่าวว่า สําหรับตลาดสี่มุมเมือง ผลการตรวจคัดกรองเชิงรุกระหว่างวันที่7-15 พฤษภาคม 2564 คัดกรองแล้ว 10,480 คน พบติดเชื้อ 867 ราย คิดเป็นร้อยละ 8 โดยผู้ติดเชื้อเป็นคนไทยร้อยละ 70 ต่างด้าวร้อยละ 30 เป็นการติดเชื้อใน 2 โซน จากทั้งหมด 10 กว่าโซน ได้สั่งปิด
ในโซนที่พบผู้ติดเชื้อเพื่อควบคุมโรคและจัดตั้งโรงพยาบาลสนาม “บุญรักษา” ภายในตลาดจํานวน 400 เตียง และวันที่ 20 พฤษภาคมจะเปิดเพิ่มอีก 400 เตียง เพื่อดูแลผู้ติดเชื้ออย่างดี หากมีอาการส่งต่อตามระบบ ส่วนในโซนที่เหลือได้กําหนดจุดเข้าออก 5 จุด คัดกรองการเข้า-ออกและลงทะเบียนไทยชนะ โดยผู้ค้าจะต้องมีผลการตรวจหาเชื้อเป็นลบจึงเข้ามาค้าขายได้ ทั้งนี้จากการสอบสวนโรคพบปัจจัยเสี่ยงสําคัญ คือ ที่กั้นเข้าห้องน้ําแบบหยอดเหรียญเป็นความเสี่ยงในการสัมผัสและแพร่เชื้อ ได้มีการเอาที่กั้นออก ตั้งเจลแอลกอฮอล์ล้างมือแทน และทําความสะอาดตลาดทุกวันด้วยยาฆ่าเชื้อ ภาพรวมถือว่าควบคุมโรคได้เป็นอย่างดี
ทั้งนี้ จ.ปทุมธานี ได้ฉีดวัคซีนโควิดให้กลุ่มเป้าหมายไปแล้วจํานวน 38,161 โดส แบ่งเป็นเข็มแรก 25,019 รายและครบสองเข็ม 13,142 ราย ส่วนการจองวัคซีน มีผู้จองวัคซีนแล้ว 87,259 คน คิดเป็นร้อยละ 11.29 จากกลุ่มเป้าหมายทั้งหมด 773,126 คน
*************************************** 18 พฤษภาคม 2564
รัฐบาลไทย-ข่าวทำเนียบรัฐบาล-ปลัด วธ. เป็นประธานพิธีเปิดโครงการฝึกอบรมหลักสูตรพัฒนาศักยภาพผู้ปฏิบัติงานสายงานสนับสนุนงานวัฒนธรรม
วันอังคารที่ 18 พฤษภาคม 2564
ปลัด วธ. เป็นประธานพิธีเปิดโครงการฝึกอบรมหลักสูตรพัฒนาศักยภาพผู้ปฏิบัติงานสายงานสนับสนุนงานวัฒนธรรม
พิธีเปิดโครงการฝึกอบรมหลักสูตรพัฒนาศักยภาพผู้ปฏิบัติงานสายงานสนับสนุนงานวัฒนธรรม ผ่านรูปแบบออนไลน์ผ่านระบบซูม ( Zoom )
วันที่ ๑๘ พฤษภาคม ๒๕๖๔ เวลา ๐๙.๐๐ น. นางยุพา ทวีวัฒนะกิจบวร ปลัดกระทรวงวัฒนธรรม เป็นประธานพิธีเปิดโครงการฝึกอบรมหลักสูตรพัฒนาศักยภาพผู้ปฏิบัติงานสายงานสนับสนุนงานวัฒนธรรม ผ่านรูปแบบออนไลน์ผ่านระบบซูม ( Zoom )โดยมี นางสุภัทร กิจเวช ผู้อํานวยการกองกลาง นายลิขิต อุไรรางกูล วิทยากรจากกรมบัญชีกลาง ผู้บริหารกระทรวงวัฒนธรรม ข้าราชการ และเจ้าหน้าที่ที่เกี่ยวข้องทั้งส่วนกลางและส่วนภูมิภาคเข้าร่วม ณ ห้องประชุม ชั้น ๖ กระทรวงวัฒนธรรม
รัฐบาลไทย-ข่าวทำเนียบรัฐบาล-ก.อุตฯ บันทึกเทปถวายพระพรชัยมงคล สมเด็จพระนางเจ้าฯ พระบรมราชินี ในโอกาสวันเฉลิมพระชนมพรรษา 3 มิถุนายน 2564
วันอังคารที่ 18 พฤษภาคม 2564
ก.อุตฯ บันทึกเทปถวายพระพรชัยมงคล สมเด็จพระนางเจ้าฯ พระบรมราชินี ในโอกาสวันเฉลิมพระชนมพรรษา 3 มิถุนายน 2564
นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม บันทึกเทปถวายพระพรชัยมงคล สมเด็จพระนางเจ้าสุทิดา พัชรสุธาพิมลลักษณ พระบรมราชินี เนื่องในโอกาสวันเฉลิมพระชนมพรรษา 3 มิถุนายน 2564 ณ สถานีวิทยุโทรทัศน์แห่งประเทศไทย กรมประชาสัมพันธ์ ถนนวิภาวดีรั
วันนี้ (18 พฤษภาคม 2564) นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม พร้อมด้วย นายกฤชนนท์ อัยยปัญญา เลขานุการรัฐมนตรีว่าการกระทรวงอุตสาหกรรม นายกอบชัย สังสิทธิสวัสดิ์ ปลัดกระทรวงอุตสาหกรรม นางวรวรรณ ชิตอรุณ รองปลัดกระทรวงอุตสาหกรรม นายสุระ เพชรพิรุณ หัวหน้าผู้ตรวจราชการกระทรวงอุตสาหกรรม บันทึกเทปถวายพระพรชัยมงคล สมเด็จพระนางเจ้าสุทิดา พัชรสุธาพิมลลักษณ พระบรมราชินี เนื่องในโอกาสวันเฉลิมพระชนมพรรษา 3 มิถุนายน 2564 เพื่อแสดงความจงรักภักดีและสํานึกในพระมหากรุณาธิคุณ ณ สถานีวิทยุโทรทัศน์แห่งประเทศไทย กรมประชาสัมพันธ์ ถนนวิภาวดีรังสิต
รัฐบาลไทย-ข่าวทำเนียบรัฐบาล-อธิบดีกรมเจ้าท่า ตรวจติดตามความคืบหน้าการพัฒนาและปรับปรุงท่าเรือโดยสารในแม่น้ำเจ้าพระยา พร้อมเปิดให้บริการเต็มรูปแบบภายในเดือนสิงหาคมนี้
วันอังคารที่ 18 พฤษภาคม 2564
อธิบดีกรมเจ้าท่า ตรวจติดตามความคืบหน้าการพัฒนาและปรับปรุงท่าเรือโดยสารในแม่น้ําเจ้าพระยา พร้อมเปิดให้บริการเต็มรูปแบบภายในเดือนสิงหาคมนี้
...
นายวิทยา ยาม่วง อธิบดีกรมเจ้าท่า กระทรวงคมนาคม ลงพื้นที่ตรวจติดตามความคืบหน้าการพัฒนาและปรับปรุงท่าเรือโดยสารในแม่น้ําเจ้าพระยา จํานวน 3 แห่ง ได้แก่ ท่าเรือท่าช้าง ท่าเรือราชินี และท่าเรือท่าเตียน เมื่อวันที่ 14 พฤษภาคม 2564 พร้อมเน้นย้ําทุกท่าเรือจะต้องมีห้องน้ําสําหรับบริการประชาชน คาดว่าจะแล้วเสร็จภายในเดือนกรกฎาคม เพื่อเปิดให้บริการเต็มรูปแบบภายในเดือนสิงหาคม 2564
นายวิทยา ยาม่วง กล่าวว่า กรมเจ้าท่า (จท.) ได้พัฒนาและปรับปรุงท่าเรือโดยสารในแม่น้ําเจ้าพระยา เพื่อยกระดับการให้บริการให้มีสภาพมั่นคง แข็งแรง เหมาะสมต่อการใช้งาน และมีความปลอดภัยต่อประชาชน ที่สัญจรทางน้ําและการเดินเรือ แต่เนื่องจากสถานการณ์การแพร่ระบาดของโรคติดเชื้อไวรัส COVID-19 ทําให้ขาดแคลนแรงงานก่อสร้าง ส่งผลให้การพัฒนาท่าเรือทั้ง 3 แห่ง มีความล่าช้ากว่ากําหนด โดยปัจจุบันมีความคืบหน้าการดําเนินงานดังนี้
1. ท่าเรือท่าช้าง ผลการดําเนินงานคิดเป็น ร้อยละ 61.17 ช้ากว่าแผนงาน ร้อยละ 38.83
2. ท่าเรือท่าเตียน ผลการดําเนินงานคิดเป็น ร้อยละ 50.8 ช้ากว่าแผนงาน ร้อยละ 47.23
3. ท่าเรือราชินี ผลการดําเนินงานคิดเป็น ร้อยละ 22 ช้ากว่าแผนงาน ร้อยละ30
ทั้งนี้ ได้กําชับผู้รับจ้างจัดหาแรงงานเพิ่มเติมและจัดทําแผนการดําเนินงาน เพื่อเร่งรัดงานในส่วนที่เหลือให้แล้วเสร็จตามแผนที่กําหนดไว้ภายในเดือนกรกฎาคม 2564 พร้อมทั้งเน้นย้ําให้ดําเนินการป้องกันการแพร่ระบาดของโรคติดเชื้อไวรัส COVID-19 ตามมาตรการของกระทรวงสาธารณสุขอย่างเคร่งครัด รักษาและทําความสะอาดสถานที่ให้เรียบร้อย และเข้มงวด ป้องกันการเกิดปัญหาฝุ่นละอองขนาดเล็ก PM 2.5 ไม่ให้เกิดผลกระทบต่อประชาชน
รัฐบาลไทย-ข่าวทำเนียบรัฐบาล-ชี้แจงข้อวิจารณ์การจัดทำงบประมาณรายจ่ายประจำปีงบประมาณ พ.ศ. 2565
วันอังคารที่ 18 พฤษภาคม 2564
ชี้แจงข้อวิจารณ์การจัดทํางบประมาณรายจ่ายประจําปีงบประมาณ พ.ศ. 2565
ตามที่ได้มีข้อวิจารณ์ประเด็นเกี่ยวกับการจัดทํางบประมาณรายจ่ายประจําปีงบประมาณ พ.ศ.2565 วงเงิน 3.1 ล้านล้านบาท ในประเด็นเรื่องการจัดทํางบประมาณขาดดุล งบประมาณรายจ่ายลงทุน สัดส่วนหนี้สาธารณะต่อผลิตภัณฑ์มวลรวมในประเทศ และการจัดสรรงบประมาณนั้น
สํานักงานเศรษฐกิจการคลัง ขอชี้แจงในประเด็นที่เกี่ยวข้องว่า การจัดทํางบประมาณรายจ่ายประจําปีงบประมาณ พ.ศ. 2565 ได้มีการหารือร่วมกันระหว่าง 4 หน่วยงานเศรษฐกิจ ประกอบด้วย กระทรวงการคลัง สํานักงบประมาณ สํานักงานสภาพัฒนาการเศรษฐกิจและสังคมแห่งชาติ และธนาคารแห่งประเทศไทย โดยพิจารณาความเหมาะสมภายใต้กฎหมายที่เกี่ยวข้องและสมมติฐานทางเศรษฐกิจ ณ ขณะนั้น ทั้งนี้ หน่วยงานที่เกี่ยวข้องได้มีความเห็นร่วมกันที่จะจัดทํางบประมาณแบบขาดดุล โดยกําหนดกรอบวงเงินงบประมาณไว้ที่ 3.1 ล้านล้านบาท และวงเงินขาดดุลเต็มจํานวนที่ 7 แสนล้านบาท โดยได้คํานึงถึงผลกระทบจากสถานการณ์การแพร่ระบาดของโควิด-19 ที่ส่งผลกระทบต่อข้อสมมติฐานทางเศรษฐกิจ อย่างไรก็ดี ในประเด็นที่การขาดดุลงบประมาณจํานวน 7 แสนล้านบาท มากกว่างบประมาณรายจ่ายลงทุนที่อยู่ที่ 6.2 แสนล้านบาทนั้น พระราชบัญญัติวินัยการเงินการคลังของรัฐ พ.ศ. 2561 ได้กําหนดไว้ว่า ในกรณีที่การตั้งงบประมาณไม่สามารถดําเนินการตามหลักเกณฑ์ที่กําหนดไว้ ให้แสดงเหตุผลความจําเป็นและมาตรการในการแก้ไขต่อรัฐสภาพร้อมกับการเสนอร่างพระราชบัญญัติงบประมาณรายจ่ายประจําปีด้วย ซึ่งในกรณีนี้สํานักงบประมาณได้จัดทําข้อเสนอมาตรการแก้ไขปัญหาดังกล่าว และอยู่ระหว่างนําเสนอต่อคณะรัฐมนตรีเพื่อพิจารณาให้ความเห็นชอบ
ที่มา : สํานักงานเศรษฐกิจการคลัง (สศค.)
รัฐบาลไทย-ข่าวทำเนียบรัฐบาล-หัวหน้าผู้ตรวจราชการ วธ มอบอาหารกลางวัน และเวชภัณฑ์ทางการแพทย์ให้กับโรงพยาบาลสมเด็จพระปิ่นเกล้า และโรงพยาบาลตากสิน
วันอังคารที่ 18 พฤษภาคม 2564
หัวหน้าผู้ตรวจราชการ วธ มอบอาหารกลางวัน และเวชภัณฑ์ทางการแพทย์ให้กับโรงพยาบาลสมเด็จพระปิ่นเกล้า และโรงพยาบาลตากสิน
มอบอาหารกลางวัน และเวชภัณฑ์ทางการแพทย์ให้กับโรงพยาบาลสมเด็จพระปิ่นเกล้า และโรงพยาบาลตากสิน เพื่อเป็นกําลังใจแก่บุคลากรทางการแพทย์ ภายใต้โครงการ “ปันน้ําใจ คนไทยไม่ทิ้งกัน”
วันที่ ๑๘ พฤษภาคม ๒๕๖๔ เวลา ๑๐.๐๐ น. นายกฤษฎา คงคะจันทร์ หัวหน้าผู้ตรวจราชการกระทรวงวัฒนธรรม มอบอาหารกลางวัน และเวชภัณฑ์ทางการแพทย์ให้กับโรงพยาบาลสมเด็จพระปิ่นเกล้า โดยมี น.อ.สมพร ระวิงทอง รองผู้อํานวยการโรงพยาบาลสมเด็จพระปิ่นเกล้า เป็นผู้รับมอบ ณ อาคาร ๘๐ ปี โรงพยาบาลสมเด็จพระปิ่นเกล้า และเวลา๑๐.๓๐ น. มอบอาหารกลางวัน และเวชภัณฑ์ทางการแพทย์ให้กับโรงพยาบาลตากสิน โดยมีแพทย์หญิงสิรินาถ เวทยะทิน ผู้อํานวยการโรงพยาบาลตากสิน ณ โรงพยาบาลตากสิเพื่อเป็นกําลังใจแก่บุคลากรทางการแพทย์ ภายใต้โครงการ “ปันน้ําใจ คนไทยไม่ทิ้งกัน”โดยมี นายพัฐศิษฏ์ ธนชวาลย์ ผู้อํานวยการกองตรวจราชการกระทรวงวัฒนธรรมและเจ้าหน้าที่ที่เกี่ยวข้อง เข้าร่วม
รัฐบาลไทย-ข่าวทำเนียบรัฐบาล-กรมเจ้าท่าเร่ง แก้ไขปัญหาผักตบชวาและวัชพืชในแม่น้ำสายหลักและแหล่งน้ำสาธารณะ ในพื้นที่จังหวัดพระนครศรีอยุธยา ปทุมธานี นนทบุรี และชัยนาท
วันอังคารที่ 18 พฤษภาคม 2564
กรมเจ้าท่าเร่ง แก้ไขปัญหาผักตบชวาและวัชพืชในแม่น้ําสายหลักและแหล่งน้ําสาธารณะ ในพื้นที่จังหวัดพระนครศรีอยุธยา ปทุมธานี นนทบุรี และชัยนาท
...
นายวิทยา ยาม่วง อธิบดีกรมเจ้าท่า กระทรวงคมนาคม กล่าวว่า กรมเจ้าท่า (จท.) ได้ดําเนินการตามนโยบายรัฐบาล ด้วยการบูรณาการร่วมกับทุกภาคส่วนกําจัดผักตบชวาและวัชพืชในแม่น้ําสายหลักและแหล่งน้ําสาธารณะ ในพื้นที่จังหวัดพระนครศรีอยุธยา ปทุมธานี นนทบุรี และชัยนาท โดยสํานักงานพัฒนาและบํารุงรักษาทางน้ําที่ 1 และสํานักงานพัฒนาและบํารุงรักษาทางน้ําที่ 2 ได้นําชุดเรือเจ้าท่า ผ.1, ผ.2, ผ.3, ผ.4, ผ.5 และ ผ.6 พร้อมเครื่องมือ อุปกรณ์ และบุคลากร เข้าดําเนินการในพื้นที่เป้าหมายตามแผนงานดังนี้
1. คลองบางบาล ในพื้นที่ตําบลไทรน้อย อําเภอบางบาล จังหวัดพระนครศรีอยุธยา
2. แม่น้ําเจ้าพระยา ในพื้นที่ตําบลบางกระบือ อําเภอสามโคก จังหวัดปทุมธานี
3. แม่น้ําเจ้าพระยา ในพื้นที่ตําบลบ้านใหม่ อําเภอปากเกร็ด จังหวัดนนทบุรี
4. คลองบางพระครู ในพื้นที่ตําบลบางพระครู อําเภอนครหลวง จังหวัดพระนครศรีอยุธยา
5. แม่น้ําเจ้าพระยา ในพื้นที่ตําบลธรรมมูล ตําบลบ้านกล้วย อําเภอเมือง จังหวัดชัยนาท
ทั้งนี้ จท. มีแผนการจัดเก็บผักตบชวาและวัชพืช ในปีงบประมาณ 2564 จํานวน 422,000 ตัน โดยผลการดําเนินงาน ณ วันที่ 16 พฤษภาคม 2564 สามารถจัดเก็บได้ จํานวน 270,766 ตัน คิดเป็นร้อยละ 64.16 ซึ่ง จท. จะเร่งดําเนินงานเพื่อแก้ไขปัญหาผักตบชวาและวัชพืชกีดขวางการสัญจรทางน้ํา ช่วยให้ระบายน้ําได้ดียิ่งขึ้น แก้ไขปัญหาอุทกภัยในฤดูน้ําหลาก ปัญหาภัยแล้งในการเกษตร รวมทั้งการใช้น้ําเพื่ออุปโภคและบริโภค บรรเทาความเดือดร้อนของประชาชนอย่างยั่งยืนต่อไป
รัฐบาลไทย-ข่าวทำเนียบรัฐบาล-นายกรัฐมนตรีเร่งตรวจคัดกรองเชิงรุกคลัสเตอร์ใหม่อย่างต่อเนื่อง พร้อมใช้มาตรการ Bubble and Seal ในเรือนจำและพื้นที่เสี่ยงเพื่อป้องกันการแพร่ระบาด
วันอังคารที่ 18 พฤษภาคม 2564
นายกรัฐมนตรีเร่งตรวจคัดกรองเชิงรุกคลัสเตอร์ใหม่อย่างต่อเนื่อง พร้อมใช้มาตรการ Bubble and Seal ในเรือนจําและพื้นที่เสี่ยงเพื่อป้องกันการแพร่ระบาด
นายกรัฐมนตรีเร่งตรวจคัดกรองเชิงรุกคลัสเตอร์ใหม่อย่างต่อเนื่อง พร้อมใช้มาตรการ Bubble and Seal ในเรือนจําและพื้นที่เสี่ยงเพื่อป้องกันการแพร่ระบาด
วันนี้ (18 พฤษภาคม 2564) เวลา 14.00 น. ณ ตึกไทยคู่ฟ้า ทําเนียบรัฐบาล ภายหลังการประชุมคณะรัฐมนตรี พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เผยถึงสถานการณ์การแพร่ระบาดของโควิด-19 ในพื้นที่กรุงเทพมหานครและปริมณฑลยังอยู่ในระดับทรงตัว แม้ว่าจะสามารถลดจํานวนผู้ป่วยติดเชื้อได้ในบางพื้นที่ แต่ยังมีการแพร่ระบาดคลัสเตอร์ใหม่อย่างต่อเนื่อง จึงได้หารือร่วมกับผู้บริหารกระทรวงกระสาธารณสุขและ ศบค. เพื่อเร่งแก้ไขปัญหาการติดเชื้อโควิด-19 ในพื้นที่เรือนจําต่าง ๆ ทั่วประเทศ โดยวิธีการตรวจเชิงรุกให้ได้มากที่สุด จัดตั้งโรงพยาบาลสนามภายในเรือนจํา เพื่อคัดแยกผู้ป่วยมารักษา หากผู้ป่วยที่มีอาการรุนแรงจะนําส่งโรงพยาบาลเฉพาะทางตามระบบเพื่อทําการรักษาต่อไป ทั้งนี้ นายกรัฐมนตรียืนยันว่าจะทําการดูแลรักษาผู้ป่วยติดเชื้อทุกคนอย่างดีที่สุด บนหลักความเท่าเทียม ซึ่งเรือนจําแต่ละแห่งเป็นระบบปิด โอกาสที่จะแพร่กระจายเชื้อสู่ชุมชนน้อย พร้อมได้สั่งการให้เจ้าหน้าที่ที่เกี่ยวข้องให้การดูแลอย่างเข้มงวด งดการเข้าเยี่ยมญาติจากบุคคลภายนอกจนกว่าสถานการณ์การแพร่ระบาดจะดีขึ้น
นายกรัฐมนตรียังกล่าวถึงการแพร่ระบาดของโควิด-19 ในพื้นที่กรุงเทพมหานครและปริมณฑล จะต้องเดินหน้าตามแนวทางที่ประสบความสําเร็จมาแล้ว เร่งตรวจคัดกรองเชิงรุก คัดแยกผู้ป่วยติดเชื้อเพื่อนําส่งตัวไปรักษาพยาบาล และระดมฉีดวัคซีนในพื้นที่เสี่ยง ควบคู่ไปกับการบังคับใช้มาตรการป้องกันอย่างเคร่งครัด อาทิ การสวมใส่หน้ากากอนามัยทุกครั้งเมื่อออกนอกเคหะสถาน การเว้นระยะห่าง การตรวจวัดอุณหภูมิในทุกสถานที่ที่เกิดการแพร่ระบาดในขณะนี้ ซึ่งมักเป็นสถานที่ที่มีการรวมตัวกันอย่างแออัด อย่างไรก็ตาม นายกรัฐมนตรีได้มอบหมายให้ ศบค. เร่งตรวจพื้นที่ที่อาจเป็นโอกาสเสี่ยงในการแพร่ระบาด อาทิ แคมป์แรงงานก่อสร้าง โรงงาน และสถานที่อื่น ๆ ในกรุงเทพมหานครทั้งหมด ซึ่งสถานที่ที่เกิดการแพร่ระบาดรวมถึงในเรือนจําจะต้องใช้แนวทาง Bubble and Seal ปิดการเดินทางเข้า - ออก ของบุคคลในสถานที่นั้น ๆ เพื่อไม่ให้มีการแพร่กระจายเชื้อไปสู่ภายนอก ทั้งนี้ สถานที่ที่เกิดการแพร่ระบาดส่วนใหญ่เป็นพื้นที่ปิด จึงเชื่อว่าจะสามารถควบคุมสถานการณ์ได้โดยเร็วและจะมีการประเมินสถานการณ์อย่างใกล้ชิดวันต่อวัน
พร้อมกันนี้ นายกรัฐมนตรียังกล่าวให้กําลังใจเจ้าหน้าที่ผู้ปฏิบัติงานทุกคน เนื่องจากมีจํานวนผู้ป่วยติดเชื้อที่รักษาหายในแต่ละวันเป็นจํานวนมาก รวมแล้วกว่า 70,000 คน สําหรับการแพร่ระบาดระลอกใหม่ มีผู้ป่วยที่รักษาหายแล้วกว่า 40,000 คน คิดเป็นร้อยละ 50 ของผู้ป่วยติดเชื้อ ซึ่งเป็นผลมาจากความสามารถของบุคลากรทางการแพทย์และมาตรการที่คัดแยกผู้ป่วยตามอาการและนําไปสู่การรักษาอย่างดี รวมถึงการเตรียมความพร้อมด้านอุปกรณ์ทางการแพทย์จากหน่วยงานที่เกี่ยวข้อง และขอขอบคุณความช่วยเหลือจากภาคเอกชนและประชาชนทั่วไปด้วย
......................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-นายกรัฐมนตรีย้ำทุกคนคือ “ทีมประเทศไทย” ไม่ทิ้งใครไว้ข้างหลัง ยืนยันเร่งผ่อนคลายมาตรการเพื่อช่วยเหลือพี่น้องประชาชนที่ได้รับผลกระทบ
วันอังคารที่ 18 พฤษภาคม 2564
นายกรัฐมนตรีย้ําทุกคนคือ “ทีมประเทศไทย” ไม่ทิ้งใครไว้ข้างหลัง ยืนยันเร่งผ่อนคลายมาตรการเพื่อช่วยเหลือพี่น้องประชาชนที่ได้รับผลกระทบ
นายกรัฐมนตรีย้ําทุกคนคือ “ทีมประเทศไทย” ไม่ทิ้งใครไว้ข้างหลัง ยืนยันเร่งผ่อนคลายมาตรการเพื่อช่วยเหลือพี่น้องประชาชนที่ได้รับผลกระทบ
วันนี้ (18 พฤษภาคม 2564) เวลา 14.00 น. ณ ตึกไทยคู่ฟ้า ทําเนียบรัฐบาล ภายหลังการประชุมคณะรัฐมนตรี พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหมย้ําในที่ประชุมคณะรัฐมนตรีเร่งชี้แจงข้อเท็จจริงให้กับประชาชนเกี่ยวกับมาตรการต่าง ๆ ของรัฐบาลและ ศบค. โดยเฉพาะรณรงค์ให้ประชาชนทุกคนเข้ารับการฉีดวัคซีนเพื่อให้ประเทศไทยเดินไปต่อได้ พร้อมเตือนว่า หากมีเจตนาเผยแพร่ข้อมูลอันเป็นเท็จย่อมมีความผิดตามกฎหมายและถูกดําเนินคดีได้ ทั้งนี้ ขอความร่วมมือจากทุกหน่วยงานของรัฐมีความเข้มงวดในการตรวจสอบดูแลข่าวปลอมที่เกี่ยวข้องกับหน่วยงาน และให้เร่งชี้แจงทําความเข้าใจกับประชาชนโดยเร็ว หากเป็นการกระทําผิดกฎหมายขอให้แจ้งเจ้าหน้าที่ที่เกี่ยวข้องต่อไป รวมทั้งขอความร่วมมือสื่อมวลชนและผู้ใช้สื่อทุกคนให้ใช้ความระมัดระวังมากยิ่งขึ้น และขอขอบคุณประชาชนทุกคนที่ช่วยกันเป็นหูเป็นตา แจ้งข่าวไปยังหน่วยงานต่าง ๆ ด้วย
นายกรัฐมนตรียังกล่าวถึงมาตรการการป้องกันการแพร่ระบาดและมาตรการผ่อนคลาย ที่มีผลบังคับใช้วันที่ 17 พ.ค. 64 เป็นต้นไป อาทิ การอนุญาตให้พื้นที่สีแดงเข้มนั้นสามารถนั่งทานอาหารได้ร้านได้ โดยจํากัดจํานวนคน เป็นความพยายามในการช่วยเหลือพี่น้องประชาชนที่ประกอบธุรกิจร้านอาหารซึ่งมีจํานวนมาก และกระทบวิถีชีวิตประจําวันของผู้คน โดยผ่านการพิจารณาจากคณะที่ปรึกษาอย่างรอบคอบ และต้องมีการบังคับใช้มาตรการป้องกันโรคอย่างเข้มงวด มีการจํากัดคนไม่เกิน 1 ใน 4 และเว้นระยะห่าง หากพบว่าร้านใดไม่ดําเนินการตามมาตรการจะมีการสั่งปิดในทันที หรือมีการทบทวนมาตรการ จึงขอความร่วมมือให้เจ้าของร้านอาหารในกรุงเทพมหานครและปริมณฑลดําเนินตามมาตรการอย่างเข้มงวด และให้เจ้าหน้าที่คอยควบคุมดูแลอย่างใกล้ชิดด้วย
ทั้งนี้ นายกรัฐมนตรีได้สั่งการให้กระทรวงกลาโหมและกองทัพไทย ควบคุมการลักลอบเข้าประเทศจากชายแดนอย่างเข้มงวดสูงสุด หากพบว่ามีเจ้าหน้าที่หรือบุคคลใดที่แสวงหาผลประโยชน์บนความเสี่ยงของประเทศชาติ จะต้องมีการลงโทษให้หนักที่สุดโดยไม่มีการยกเว้น
ในช่วงท้ายนายกรัฐมนตรียังขอบคุณหน่วยงานและองค์กรต่าง ๆ ทั้งสภาวิศวกรรม องค์กรปกครองส่วนท้องถิ่น หอการค้าไทย สภาอุตสาหกรรม SCG และบริษัทห้างร้านต่าง ๆ รวมทั้งประชาชนทุกภาคส่วนทั่วประเทศที่รวมน้ําใจ บริจาคสิ่งของ เครื่องมือ อุปกรณ์ทางการแพทย์ และช่วยเหลือประชาชน เพราะสามารถเอาชนะการแพร่ระบาดของโควิด-19 ได้ด้วยการเดินหน้าไปพร้อม ๆ กัน ไม่ทิ้งใครไว้ข้างหลัง ช่วยกันทําหน้าที่ของแต่ละคนให้ดีที่สุด ดูแลซึ่งกันและกัน เพื่อขับเคลื่อนประเทศไทยให้ไปต่อได้ สู้ไปด้วยกัน ให้ประเทศไทยดีขึ้นด้วยความร่วมมือร่วมใจ ความรักสามัคคี ของคนไทยด้วยกัน เพราะเราทุกคนคือ “ทีมประเทศไทย”
..................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-กรมบัญชีกลางกำหนดแนวทางการเบิกค่ายา/สารอาหาร สำหรับใช้นอกสถานพยาบาลในช่วงการแพร่ระบาดของโควิด 19
วันอังคารที่ 18 พฤษภาคม 2564
กรมบัญชีกลางกําหนดแนวทางการเบิกค่ายา/สารอาหาร สําหรับใช้นอกสถานพยาบาลในช่วงการแพร่ระบาดของโควิด 19
เพื่อเป็นการอํานวยความสะดวกให้กับผู้มีสิทธิและบุคคลในครอบครัว และเป็นการลดความแออัดในสถานพยาบาล ในช่วงที่เกิดการระบาดของโรคโควิด 19 จนกว่าสถานการณ์จะดีขึ้น กรมบัญชีกลางจึงได้กําหนดแนวทางการเบิกค่ายาหรือสารอาหารเพื่อนําไปใช้นอกสถานพยาบาล
นายประภาศ คงเอียด อธิบดีกรมบัญชีกลาง เปิดเผยว่า จากสถานการณ์การระบาดของโรคติดเชื้อไวรัสโคโรนา 2019 (โควิด 19) สถานพยาบาลหลายแห่งได้กําหนดมาตรการต่างๆ เพื่อลดความแอดอัดของผู้ป่วยที่เข้ารับบริการในสถานพยาบาล อีกทั้งได้ขอหารือกับกรมบัญชีกลางเกี่ยวกับแนวทางการเบิกค่ายาหรือสารอาหาร เช่น ยาชีววัตถุและยาสังเคราะห์มุ่งเป้า ซึ่งเป็นยาฉีดหรือยาหยดเข้าทางเส้นเลือดหรือยาฉีดใต้ผิวหนัง ที่อยู่ในระบบเบิกจ่ายตรงค่ายาที่มีค่าใช้จ่ายสูง ซึ่งเป็นระบบตรวจสอบก่อนการอนุมัติเบิกจ่าย และกําหนดให้เบิกได้เฉพาะกรณีที่ใช้กับผู้ป่วยในขณะที่อยู่ในสถานพยาบาลเท่านั้น ยกเว้นค่ายาหรือสารอาหารสําหรับผู้ป่วยโรคไตวายเรื้อรังด้วยวิธีการฟอกเลือดด้วยเครื่องไตเทียม และค่ายาสําหรับผู้ป่วยกลุ่มโรครูมาติกซึ่งจําเป็นต้องใช้ยาที่มีค่าใช้จ่ายสูง ว่าหากแพทย์มีความจําเป็นต้องสั่งยาเพื่อนําไปใช้นอกสถานพยาบาลจะสามารถเบิกค่ายาดังกล่าวจากทางราชการได้หรือไม่ ดังนั้น เพื่อเป็นการอํานวยความสะดวกให้กับผู้มีสิทธิและบุคคลในครอบครัว และเป็นการลดความแออัดในสถานพยาบาล ในช่วงที่เกิดการระบาดของโรคโควิด 19 จนกว่าสถานการณ์จะดีขึ้น กรมบัญชีกลางจึงได้กําหนดแนวทางการเบิกค่ายาหรือสารอาหารเพื่อนําไปใช้นอกสถานพยาบาล ดังนี้
1. การพิจารณาสั่งใช้ยาให้อยู่ภายใต้การดูแลของแพทย์ ซึ่งต้องเป็นไปอย่างเหมาะสม จําเป็นและปลอดภัยกับผู้ป่วย ซึ่งการให้ยาหรือสารอาหาร ผู้ป่วยต้องสามารถดําเนินการได้ด้วยตนเอง หรือมีผู้ประกอบวิชาชีพสาขาอื่นเป็นผู้ให้ยาหรือสารอาหารแก่ผู้ป่วยที่บ้านหรือสถานพยาบาลใกล้บ้าน โดยให้มีการติดตามการใช้ยาและบันทึกข้อมูลการใช้ยาดังกล่าวในเวชระเบียน สําหรับค่ายาหรือสารอาหารของผู้ป่วยโรคไตวายเรื้อรังด้วยวิธีการฟอกเลือดด้วยเครื่องไตเทียม ให้ปฏิบัติตามหนังสือกรมบัญชีกลาง ด่วนที่สุด ที่ กค 0416.4/ว 450 ลงวันที่ 22 กันยายน 2563
2. การส่งเบิกค่ายาหรือสารอาหารเพื่อนําไปใช้นอกสถานพยาบาล ให้บันทึกข้อมูลในระบบเบิกจ่ายตรงตามรูปแบบและแนวปฎิบัติของหน่วยงานที่กรมบัญชีกลางมอบหมายกําหนด
“แนวทางการเบิกค่ายาหรือสารอาหารเพื่อนําไปใช้นอกสถานพยาบาล มีผลใช้บังคับตั้งแต่วันที่ 1 เมษายน 2564 เป็นต้นไป รายละเอียดตามหนังสือกรมบัญชีกลาง ด่วนที่สุด ที่ กค 0416.2/ว 268 ลงวันที่ 11 พฤษภาคม 2564 ซึ่งกรมบัญชีกลางมีความมุ่งมั่น ตั้งใจ พร้อมดูแลประชาชนในทุกสถานการณ์ และขอแสดงความห่วงใยและเป็นกําลังใจ ให้ทุกภาคส่วนในสังคม รวมทั้งคนไทยทุกคนผ่านพ้นวิกฤตนี้ไปพร้อมกัน ทั้งนี้ หากมีข้อสงสัยสามารถสอบถามรายละเอียดเพิ่มเติมได้ที่หมายเลข 02 127 7000 ต่อ 6850 6851 หรือ Call Center กรมบัญชีกลางหมายเลข 02 270 6400 ในวัน เวลาราชการ” อธิบดีกรมบัญชีกลาง กล่าว
รัฐบาลไทย-ข่าวทำเนียบรัฐบาล-สศช. แจงข้อวิจารณ์การจัดทำงบประมาณรายจ่ายประจำปีงบประมาณ พ.ศ. 2565
วันอังคารที่ 18 พฤษภาคม 2564
สศช. แจงข้อวิจารณ์การจัดทํางบประมาณรายจ่ายประจําปีงบประมาณ พ.ศ. 2565
รองเลขาธิการสภาพัฒนาการเศรษฐกิจและสังคมแห่งชาติ ยืนยัน พ.ร.ก.เงินกู้โควิด-19 และงบกลางฯ มีเพียงพอในการดําเนินมาตรการเพื่อฟื้นฟูเศรษฐกิจ และเยียวยาผู้ได้รับผลกระทบโควิด-19
วันที่ 18 พฤษภาคม 2564 นายวันฉัตร สุวรรณกิตติ รองเลขาธิการสภาพัฒนาการเศรษฐกิจและสังคมแห่งชาติ ในฐานะโฆษก สศช. เปิดเผยว่า กรณีที่มีประเด็นข้อกังวลในเรื่องที่รัฐบาลไม่มีวงเงินเพียงพอในการกระตุ้นเศรษฐกิจและเยียวยาประชาชน เนื่องจากมีการใช้เงินกู้ภายใต้พระราชกําหนดให้อํานาจกระทรวงการคลังกู้เพื่อแก้ไขปัญหา เยียวยา และฟื้นฟูเศรษฐกิจและสังคม ที่ได้รับผลกระทบจากการระบาดของโรคติดเชื้อไวรัสโคโรนา 2019 พ.ศ. 2563 วงเงิน 1 ล้านล้านบาท (พ.ร.ก.เงินกู้โควิด-19) ไปเต็มจํานวนแล้วนั้น ขอชี้แจง ดังนี้
ปัจจุบันการดําเนินการของแผนงาน / โครงการภายใต้ พ.ร.ก. เงินกู้โควิด-19 มีการอนุมัติวงเงินแล้วทั้งสิ้น 833,475 ล้านบาท โดยยังมีวงเงินคงเหลืออีก 166,525 ล้านบาท (ที่มา : สํานักงานบริหารหนี้สาธารณะ, สํานักงานสภาพัฒนาการเศรษฐกิจและสังคมแห่งชาติ, GFMIS ณ วันที่ 11 พฤษภาคม 2564) นอกจากนี้ ยังมีงบประมาณจากงบกลาง ในส่วนของเงินสํารองจ่ายเพื่อกรณีฉุกเฉินและจําเป็น ภายใต้งบประมาณรายจ่ายประจําปีงบประมาณ พ.ศ. 2564 วงเงิน 99,000 ล้านบาท ซึ่งยังมีวงเงินคงเหลือ 98,213.9 ล้านบาท และค่าใช้จ่ายในการบรรเทา แก้ไขปัญหา และเยียวยาผู้ที่ได้รับผลกระทบจากการระบาดของโรคติดเชื้อไวรัสโคโรนา 2019 วงเงิน 40,325.6 ล้านบาท ซึ่งยังมีวงเงินคงเหลือ 37,108.2 ล้านบาท
สําหรับในปีงบประมาณ พ.ศ. 2565 นั้น รัฐบาลได้มีการตั้งวงเงินงบกลาง รายการสํารองจ่ายเพื่อฉุกเฉินและจําเป็น จํานวน 89,000 ล้านบาท ซึ่งสามารถนํามาใช้เพื่อการเยียวยาประชาชนผู้ได้รับผลกระทบได้ นอกจากนี้ มีการกําหนดกรอบวงเงินงบประมาณรายจ่ายประจําปีสําหรับการดําเนินมาตรการกระตุ้นเศรษฐกิจตามยุทธศาสตร์แผนแม่บทเฉพาะกิจ อาทิ การเสริมสร้างความเข้มแข็งของเศรษฐกิจฐานรากภายในประเทศ (Local Economy) การปรับปรุงและพัฒนาปัจจัยพื้นฐานเพื่อส่งเสริมการฟื้นฟูและพัฒนาประเทศ (Enabling Factors) ซึ่งเป็นการดําเนินการตามภารกิจของส่วนราชการที่เกี่ยวข้องและซึ่งสามารถนํามาดําเนินโครงการที่มีวัตถุประสงค์ในการฟื้นฟูและให้การช่วยเหลือเยียวยาช่วยเหลือผู้ที่ได้รับผลกระทบจากสถานการณ์โควิด–19 ได้เช่นกัน ดังนั้น จากข้อมูลข้างต้นทําให้มั่นใจได้ว่า ในปี 2564 และ 2565 รัฐบาลยังคงมีวงเงินเพียงพอสําหรับการดําเนินมาตรการเพื่อฟื้นฟูเศรษฐกิจ และเยียวยาผู้ได้รับผลกระทบจากการแพร่ระบาดของโรคโควิด-19
รัฐบาลไทย-ข่าวทำเนียบรัฐบาล-ธอส. สนับสนุนงบประมาณ 3แสนบาท ร่วมสร้างไอซียูสนามโรงพยาบาลราชวิถีสู้ภัย COVID-19
วันอังคารที่ 18 พฤษภาคม 2564
ธอส. สนับสนุนงบประมาณ 3แสนบาท ร่วมสร้างไอซียูสนามโรงพยาบาลราชวิถีสู้ภัย COVID-19
ธอส.สนับสนุนงบประมาณ 3 แสนบาท ให้แก่ โรงพยาบาลราชวิถี จัดสร้างไอซียูสนาม เพื่อรองรับผู้ป่วยวิกฤติเข้ารับการรักษาโรคติดเชื้อไวรัสโคโรนา 2019 (COVID-19) ได้อย่างเต็มศักยภาพและเพียงพอต่อความต้องการที่เพิ่มขึ้น สอดคล้องกับนโยบาย CSR ของธนาคาร
นายฉัตรชัย ศิริไล กรรมการผู้จัดการ ธนาคารอาคารสงเคราะห์ (ธอส.) เปิดเผยว่า เพื่อเป็นการสนับสนุนการดําเนินงานทางการแพทย์ ในการให้ความช่วยเหลือดูแลรักษาประชาชนที่เป็นผู้ป่วยติดเชื้อไวรัสโคโรนา 2019 หรือ COVID-19 ซึ่งปัจจุบันยังคงพบว่ามีจํานวนผู้ติดเชื้อรวมทั้งผู้ป่วยวิกฤติที่มีอาการรุนแรงเพิ่มขึ้นอย่างต่อเนื่อง จึงได้มอบหมายให้ผู้ช่วยกรรมการผู้จัดการธนาคารประกอบด้วย นายภพกร เจริญลาภ นางภานิณี มโนสันติ์ นางกรุณา เหมือนเตยและนางสุดจิตตรา คําดีเป็นผู้แทนธนาคาร มอบเงินสนับสนุนจํานวน300,000 บาท ให้แก่ โรงพยาบาลราชวิถี สําหรับจัดสร้างไอซียูสนามที่ใช้รองรับการรักษาผู้ป่วยวิกฤตที่มีอาการรุนแรง โดยมี นายแพทย์สมเกียรติ ลลิตวงศา ผู้อํานวยการโรงพยาบาลราชวิถีและคณะ เป็นผู้รับมอบอีกทั้งยังได้รับเกียรติจากนายปริญญา พัฒนภักดี และนายขรรค์ ประจวบเหมาะ ร่วมในพิธีส่งมอบครั้งนี้ด้วยนอกจากนี้ธนาคารยังได้มอบน้ําดื่มของธนาคาร จํานวน 5,000 ขวด หน้ากากอนามัย พร้อมสายคล้องหน้ากากอนามัยที่พนักงานธนาคารจัดทําขึ้นด้วยจิตอาสา นําไปแจกจ่ายให้แก่บุคลากรทางการแพทย์ รวมถึงประชาชนที่มารอรับบริการจากโรงพยาบาลอีกด้วย
ทั้งนี้ ธอส.ในฐานะสถาบันการเงินเฉพาะกิจของรัฐ ที่มีภารกิจหลักในการสนับสนุนสินเชื่อเพื่อที่อยู่อาศัยแก่ประชาชน โดยเฉพาะกลุ่มผู้มีรายได้น้อยและปานกลาง ให้มีที่อยู่อาศัยเป็นของตนเองมาตลอดระยะเวลากว่า 67 ปี ธนาคารสร้างโอกาสให้คนไทยได้มีที่อยู่อาศัยเป็นของตนเองมาแล้วมากกว่า 3.7 ล้านครอบครัว ควบคู่ไปกับการให้ความสําคัญกับการดําเนินงานด้านความรับผิดชอบต่อสังคมและสิ่งแวดล้อม หรือ CSR ของธนาคาร ทั้งทางด้านที่อยู่อาศัย การศึกษา สังคมและสิ่งแวดล้อม ส่งเสริมสถาบันพระมหากษัตริย์/ศาสนา/ศิลปวัฒนธรรม และการกีฬา โดยคํานึงถึงการมีส่วนร่วมของชุมชน และการปลูกจิตอาสาช่วยเหลือสังคมของผู้ปฏิบัติงานภายในองค์กร รวมทั้งการสร้างความสัมพันธ์ที่ดีระหว่างชุมชน และสร้างสังคมไทยให้มีคุณภาพชีวิตที่ดีและเติบโตอย่างยั่งยืน
รัฐบาลไทย-ข่าวทำเนียบรัฐบาล-ประกาศ ขสมก. ประจำวันที่ 18 พฤษภาคม 2564 พนักงานติดเชื้อไวรัส COVID-19 จำนวน 5 ราย
วันอังคารที่ 18 พฤษภาคม 2564
ประกาศ ขสมก. ประจําวันที่ 18 พฤษภาคม 2564 พนักงานติดเชื้อไวรัส COVID-19 จํานวน 5 ราย
ประกาศ ขสมก. ประจําวันที่ 18 พฤษภาคม 2564 พนักงานติดเชื้อไวรัส COVID-19 จํานวน 5 ราย
ประกาศ ขสมก. ประจําวันที่ 18 พฤษภาคม 2564 พนักงานติดเชื้อไวรัส COVID-19 จํานวน 5 ราย
1) นายท่าอู่รังสิต เขตการเดินรถที่ 1_Page1
2) พนักงานเก็บค่าโดยสารรถธรรมดา สาย 23 เขตการเดินรถที่ 3_Page1
3) พนักงานเก็บค่าโดยสารรถปรับอากาศ สาย 39 เขตการเดินรถที่ 1_Page1
4) พนักงานเก็บค่าโดยสารรถปรับอากาศ สาย 555 เขตการเดินรถที่ 1_Page1
5) พนักงานบัญชีค่าโดยสาร ระดับ 2 เขตการเดินรถที่ 6_Page1
รัฐบาลไทย-ข่าวทำเนียบรัฐบาล-สปสช. แจงข้อสงสัยกรณี รพ.เอกชนเรียกเก็บค่าใช้จ่ายในการรักษาโควิด-19 หลายแสนบาท
วันอังคารที่ 18 พฤษภาคม 2564
สปสช. แจงข้อสงสัยกรณี รพ.เอกชนเรียกเก็บค่าใช้จ่ายในการรักษาโควิด-19 หลายแสนบาท
เลขาธิการ สปสช. เผยเป็นความเข้าใจผิดของ รพ.เอกชน เน้นย้ําโรคโควิด-19 เป็นโรคเจ็บป่วยฉุกเฉินใช้สิทธิ UCEP ได้ และรักษาฟรี
เมื่อวันที่ 17 พฤษภาคม 2564 นพ.จเด็จ ธรรมธัชอารี เลขาธิการสํานักงานหลักประกันสุขภาพแห่งชาติ ชี้แจงว่า กรณีที่เป็นข่าวนั้น ได้ตรวจสอบแล้วพบว่า ญาติของผู้ป่วยได้ประสานเข้ามายังสายด่วน สปสช. 1330 เพื่อให้ประสานงานช่วยเหลือแก้ไขแล้ว ซึ่งจากการสอบถามข้อเท็จจริง พบว่าเป็นความเข้าใจผิดของโรงพยาบาลเอกชนว่า ผู้ป่วยปฏิเสธการรักษาตามสิทธิจากโรงพยาบาลแห่งแรก จึงทําการเรียกเก็บเงินจากผู้ป่วย อย่างไรก็ตาม หลังจากนี้โรงพยาบาลพร้อมจะคืนเงินให้ผู้ป่วยได้ทันที และโรงพยาบาลจะส่งเรื่องเบิกค่ารักษามาที่ สปสช.ตามหลักเกณฑ์
สปสช. ขอชี้แจงย้ําอีกครั้งว่า รัฐบาลได้ประกาศให้โรคโควิด-19 เป็นโรคเจ็บป่วยฉุกเฉินที่สามารถใช้สิทธิตามนโยบายเจ็บป่วยฉุกเฉินวิกฤติมีสิทธิทุกที่ หรือ UCEP ได้ โดยโรงพยาบาลที่ทําการรักษาให้เรียกเก็บค่าใช้จ่ายต่างๆจาก สปสช. โดยไม่ต้องเก็บจากประชาชน ซึ่งค่าใช้จ่ายจะจ่ายตามรายการต่างๆ 4,000 กว่ารายการ ในอัตราที่มีการตกลงร่วมกันกับโรงพยาบาลเอกชนและผ่านการพิจารณาจากคณะรัฐมนตรีแล้ว หรือหากมีรายการไหนไม่ครอบคลุม สามารถเสนอมาที่กรมสนับสนุนบริการสุขภาพ (สบส.) กระทรวงสาธารณสุข เพื่อพิจารณาขยายรายการเพิ่มได้
สปสช. มีหน้าที่จัดสรรงบประมาณแก่โรงพยาบาลทั้งรัฐและเอกชนที่เกี่ยวกับโควิด-19 ยืนยันว่าคนไทยทุกคนทุกสิทธิ หากจะต้องได้รับการตรวจคัดกรอง เนื่องจากเป็นกลุ่มเสี่ยง เช่น มีประวัติสัมผัสกับผู้ติดเชื้อ เดินทางไปในพื้นที่เสี่ยง หรือแพทย์มีดุลยพินิจให้ตรวจ สามารถเข้ารับการตรวจได้ฟรี ไม่เสียค่าใช้จ่าย และถ้าติดเชื้อก็มีสิทธิได้รับการรักษาฟรีไม่ว่าจะเข้าโรงพยาบาลรัฐหรือเอกชน
ส่วนค่าใช้จ่ายโรงพยาบาลจะมาเรียกเก็บเอาจาก สปสช.ตามอัตราที่ประกาศกําหนด ซึ่งเป็นอัตราที่มีการตกลงกันกับทุกหน่วยบริการและผ่านการพิจารณาจากคณะรัฐมนตรีแล้ว ดังนั้น ขอยืนยันว่าถ้าเป็นกลุ่มที่เสี่ยงที่ต้องได้รับการคัดกรอง สามารถตรวจฟรีไม่เสียค่าใช้จ่าย และถ้าผลตรวจพบว่า ติดเชื้อ โรงพยาบาลจะให้การดูแลตามความรุนแรงของอาการโดยไม่เสียค่าใช้จ่าย ไม่ว่าจะเป็นของรัฐหรือเอกชน ซึ่งงบประมาณต่างๆ สปสช. และกองทุนสุขภาพอื่นๆ ได้เตรียมไว้หมดแล้ว จึงไม่มีเหตุที่จะต้องเรียกเก็บค่าใช้จ่ายต่างๆ จากประชาชน ทั้งนี้ ประชาชนที่มีข้อสงสัยหรือถูกเรียกเก็บเงินสามารถร้องเรียนที่สายด่วน สปสช. 1330 กด 12 หรือสายด่วนกรมสนับสนุนบริการสุขภาพ 1426